2019. gada 12. martā Noteikumi Nr. 117

Rīgā (prot. Nr. 13 17. §)

**Grozījumi Ministru kabineta 2015. gada 27. janvāra noteikumos Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai"**

Izdoti saskaņā ar

Reģionālās attīstības likuma

14. panta 6. punktu

Izdarīt Ministru kabineta 2015. gada 27. janvāra noteikumos Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai" (Latvijas Vēstnesis, 2015, 23. nr.) šādus grozījumus:

1. Papildināt 2. punktu aiz vārda "noteiktās" ar vārdu "minimālās".

2. Izteikt 8. punkta apzīmējumu B un C skaidrojumu šādā redakcijā:

"B – finansējuma kopsumma, ko veido normatīvajos aktos par Eiropas Savienības fonda specifiskā atbalsta mērķa īstenošanu noteiktais Eiropas Savienības fonda finansējums un minimālā nacionālā publiskā finansējuma attiecināmo izmaksu daļa, kuru iegulda pašvaldība un kura netiek segta no projekta pašfinansēšanas rezultātā iegūtajiem līdzekļiem, *euro*;

C – normatīvajos aktos par Eiropas Savienības fonda specifiskā atbalsta mērķa īstenošanu noteiktais minimālais nacionālā publiskā finansējuma attiecināmo izmaksu īpatsvars, procentos;".

3. Izteikt 9. punktu šādā redakcijā:

"9. Projekta iesnieguma pašvaldības līdzfinansējuma (attiecināmo izmaksu) apmēru aprēķina, izmantojot šādu formulu:

E = (G – (G x F)) – A, kur

A – valsts budžeta dotācija, *euro*;

G – projekta iesnieguma kopējais attiecināmo izmaksu apmērs, *euro*;

E – projekta iesnieguma pašvaldības līdzfinansējuma (attiecināmo izmaksu) apmērs, *euro*;

F – Eiropas Savienības fonda finansējuma īpatsvars, procentos (atbilstoši normatīvajiem aktiem par Eiropas Savienības fonda specifiskā atbalsta mērķa īstenošanu)."

4. Papildināt noteikumus ar 13. punktu šādā redakcijā:

"13. Aprēķinot valsts budžeta dotāciju, šo noteikumu 8. punktā minēto minimālo nacionālā publiskā finansējuma attiecināmo izmaksu īpatsvaru piemēro projektu iesniegumiem, kas iesniegti vērtēšanai Eiropas Savienības fondu vadībā iesaistītajā institūcijā pēc 2019. gada 1. jūnija, kā arī apstiprināto projektu grozījumiem, ar kuriem palielina jau piešķirto valsts budžeta dotāciju. Projektu iesniegumiem, kas iesniegti līdz 2019. gada 1. jūnijam, valsts budžeta dotācijas apjomu, nepiemērojot šo noteikumu 8. punktā minēto minimālo nacionālā publiskā finansējuma attiecināmo izmaksu īpatsvaru, aprēķina līdz 2019. gada 1. jūnijam."

Ministru prezidents A. K. Kariņš

Vides aizsardzības un

reģionālās attīstības ministrs J. Pūce